钦定古今图书集成/明伦汇编/闺媛典/第252卷 > 吴肇东妻洪氏
## 钦定古今图书集成/明伦汇编/闺媛典/第252卷 > 吴肇东妻洪氏

按《歙县志》：“洪氏，溪南太学生吴肇东妻。东以诸生入
南雍，遂移家金陵，刻苦下帷，致疾早丧。洪年二十七，
扶柩携二孤归里。长子泰衍方四岁，次鼎衍仅三岁，
拮据以持门户。外患内忧，百端丛集，洪含哀饮泣，艰
苦备尝，抚二子读书有成，名重六馆。诸孙孔贞、孔敬
并补博士弟子，克享大年。郡县旌表。”